# CAPÍTOL XXIII

* Adishatz, ce dishot lo prinçòt.
* Adishatz, ce dishot lo marshand.

Qu'èra un marshand de pilulas perfeccionadas dont palejan le set. Que se n'argalan uva per setmana e que n'an pas mèi le hrèita de búver.

* Perqué vends aquò ? ce dishot lo prinçòt.
* Qu'es uu' gròssa estauviada de temps, ce dishot le marshand. Los expèrts qu'an hèit calculs. Qu'estauvian cinquanta-tres minutas per setmana.
* E çò que hèn de 'queras cinquanta-tres minutas ?
* Que'n hèn çò que vòlen…

« Jo, ce pensèt lo prinçòt, s'avossi cinquanta-tres minutas a despéner, que caminarí tot toishau de cap end' uu' hont… »

